**Általános tudnivalók**

**Milyen kérdésről kell dönteni a népszavazáson?**

A választópolgárok az alábbi kérdésről dönthetnek: „Akarja-e, hogy az Európai Unió az Országgyűlés hozzájárulása nélkül is előírhassa nem magyar állampolgárok Magyarországra történő kötelező betelepítését?”

**Ki nyújtotta be a népszavazási kérdést?**

A népszavazási kérdést 2016. február 24-én Magyarország Kormánya nyújtotta be a Nemzeti Választási Bizottsághoz.

**Mikor érvényes és eredményes az országos népszavazás?**

Az országos népszavazás érvényes, ha az összes választópolgár, azaz a magyarországi lakcímmel rendelkező választópolgárok és a magyarországi lakcímmel nem rendelkező „külhoni” regisztrált választópolgárok több mint fele érvényesen szavazott.

Az országos népszavazás eredményes, ha az érvényesen szavazó választópolgárok több mint fele a megfogalmazott kérdésre azonos választ adott, azaz nincs szavazategyenlőség.

**Ki szavazhat az országos népszavazáson?**

Az országos népszavazáson az szavazhat, aki

* magyar állampolgár,
* nagykorú, azaz
* 18. életévét betöltötte, vagy
* 18. életévének betöltése előtt házasságkötéssel nagykorúvá vált és
* a bíróság nem zárta ki a választójogból.

**Milyen feltételekkel tudok szavazni a szavazás napján?**

Szavazni a szavazás napján, 2016. október 2-án (vasárnap) 6 órától 19 óráig lehet. A szavazóhelyiségben az a választópolgár szavazhat, aki a névjegyzékben szerepel.

A magyarországi lakcímmel rendelkező választópolgárok a névjegyzékbe automatikusan felkerülnek.

**A választópolgárnak igazolnia kell a személyazonosságát**

* magyar személyazonosító igazolvánnyal (régi típusú, könyvecske formájú magyar személyazonosító igazolvány vagy magyar ideiglenes személyazonosító igazolvány is elfogadható),
* magyar útlevéllel (magyar ideiglenes útlevél is elfogadható),
* magyar vezetői engedéllyel (jogosítvánnyal) vagy
* fogvatartottak mozgóurnával való szavazásakor nyilvántartási adatlappal

**lakcímét**

* lakcímkártyával (a lakcímbejelentésről szóló átvételi elismervény vagy a régi, könyvecske alakú személyazonosító igazolvány is elfogadható, ha tartalmazza a lakcímet),
* fogvatartottak mozgóurnával való szavazásakor nyilvántartási adatlappal

 vagy

**személyi azonosítóját**

* lakcímkártyával,
* hatósági bizonyítvánnyal vagy
* személyazonosító jelről szóló igazolással.

Fontos, hogy az egyes okmányok igénylése során kapott átvételi elismervény (A4-es nyomtatott lap) nem alkalmas a személyazonosság igazolására! A választópolgár a fentiek után megkapja a lebélyegzett szavazólapot és a borítékot, melyek átvételét aláírással igazolja. Szavazni az „Igen” vagy a „Nem” melletti körbe írt, két egymás metsző vonallal (pl. X vagy +) lehet. A szavazást követően a szavazólap a borítékba helyezhető. Ezt követően a szavazólapot a szavazóurnába kell helyezni.

**Fogyatékossággal élek, milyen segítséget kaphatok?**

A fogyatékossággal élő választópolgár a következő segítséget igényelheti választójogának gyakorlása érdekében:

* Braille-írással készült értesítő megküldése,
* könnyített formában megírt tájékoztató anyag megküldése,
* Braille-írással ellátott szavazósablon igénybe vétele a szavazóhelyiségben és a mozgóurnás szavazás során,
* akadálymentes szavazóhelyiség igénybe vétele.

A fenti segítség iránti kérelem a választópolgár magyarországi lakcíme szerinti helyi választási irodának (azaz a település jegyzőjének) nyújtható be személyesen, levélben vagy a <http://valasztas.hu/> oldalon. A kérelem levélben történő benyújtásához a formanyomtatvány letölthető <http://valasztas.hu/> oldalról letölthető.

Az akadálymentes szavazóhelyiség igénybevételére irányuló kérelmet legkésőbb 2016. szeptember 30-án (pénteken) 16 óráig lehet benyújtani a helyi választási irodának.

A Braille-írásos sablon iránti kérelmet legkésőbb szeptember 23-án 16 óráig lehet benyújtani a helyi választási irodának.

Ha Ön már kérelmezte a fent megjelölt segítségek valamelyikét (pl. a 2014-es választások alkalmával), az a mostani népszavazásra is érvényes.

A fenti segítségen túlmenően a választópolgár a választás kitűzése után mozgóurnát kérhet.

A szavazólap kitöltésében segítheti az Ön által választott segítő, vagy ha ilyen személy nincs jelen, akkor a szavazatszámláló bizottság két tagja.

**Ki igényelhet mozgóurnát, és hogyan?**

Az a választópolgár, aki nem tud a szavazóhelyiségben megjelenni, mivel

* egészségi állapota nem teszi ezt lehetővé vagy
* fogva tartják (pl. előzetes letartóztatás, szabadságvesztés), és nem engedik ki szavazni,

mozgóurnát igényelhet. Más indokkal (pl. kényelmi szempontok miatt) nem lehet mozgóurnát kérni.

Mozgóurnával való szavazás esetén a szavazatszámláló bizottság két tagja a szavazás napján felkeresi a választópolgárt az általa megadott címen (pl. kórházban).

Mozgóurnát legkésőbb 2016. szeptember 30-án (pénteken) 16 óráig a választópolgár lakcíme szerinti helyi választási irodától, a szavazás napján (október 2-án, vasárnap) 15 óráig pedig a szavazatszámláló bizottságtól lehet igényelni meghatalmazott útján, levélben vagy <http://valasztas.hu/>. A kérelem meghatalmazottal vagy levélben történő benyújtásához a formanyomtatvány letölthető <http://valasztas.hu/hu/ovi/content/81-mozgourna.pdf> .

Ha a választópolgár a szavazás napján a lakóhelyétől eltérő településen – vagy ugyanazon a településen, de másik szavazókör területén – tartózkodik, erre a címre is igényelhet mozgóurnát. Ebben az esetben először át kell jelentkeznie a tartózkodási helye szerinti településre. Az átjelentkezést követően lehet mozgóurnát kérni.

Fontos, hogy aki mozgóurnát kért, a szavazóhelyiségben „hagyományos módon” nem szavazhat, kizárólag mozgóurnával!

**Hogyan szavazhatok, ha a szavazás napján nem leszek otthon?**

Ha a szavazás napján Magyarországon, azonban a lakóhelyétől eltérő településen – vagy ugyanazon a településen, de a lakcíme szerinti szavazókörtől eltérő szavazókör területén – tartózkodik, átjelentkezéssel szavazhat.

Az átjelentkezés iránti kérelmet a magyarországi lakcíme szerinti helyi választási irodának (a település jegyzőjének) legkésőbb 2016. szeptember 30-án (pénteken) 16 óráig nyújthatja be személyesen, levélben

vagy <https://kerelem.valasztas.hu/vareg/OrszagosNepszavazas01.xhtml> oldalon. A kérelem levélben történő benyújtásához a formanyomtatvány letölthető a <http://www.valasztas.hu/hu/ovi/content/2016-10-02_kerelem_atjelentkezessel_torteno_szavazas.pdf> oldalról. Személyes ügyintézés esetén a bejelentett, lakcímkártyán szereplő tartózkodási hely szerinti helyi választási irodában is benyújtható a kérelem.

A helyi választási iroda vezetője felveszi az érintett település kijelölt szavazókörének névjegyzékébe, és törli a lakóhelye szerinti szavazókör névjegyzékéből. Így kizárólag abban a szavazókörben adhatja le szavazatát, ahova átjelentkezett.

**Milyen tennivalójuk van azoknak a választópolgároknak, akik rendelkeznek magyarországi lakcímmel, de külföldön szeretnének szavazni?**

Az a magyarországi lakcímmel rendelkező választópolgár, aki a szavazás napján külföldön szeretne élni a választójogával, külképviseleten (nagykövetségen, főkonzulátuson) adhatja le szavazatát. A külképviseletek címéről, valamint a szavazás idejéről  <https://kerelem.valasztas.hu/vareg/OrszagosNepszavazas01.xhtml> tájékozódhat.

A külképviseleten való szavazáshoz a választópolgárnak kérelmeznie kell a külképviseleti névjegyzékbe történő felvételét legkésőbb 2016. szeptember 24-én 16 óráig a magyarországi lakóhelye szerinti jegyzőtől.

A kérelem benyújtható személyesen, levélben  vagy

<https://kerelem.valasztas.hu/vareg/OrszagosNepszavazas01.xhtml> .

A kérelem levélben történő benyújtásához a formanyomtatvány letölthető a

<http://valasztas.hu/hu/ovi/content/2016-10-02_kerelem_kulkepviselei_nevjegyzekbe_vetel.pdf>

A kérelem alapján a jegyző felveszi a választópolgárt a külképviseleti névjegyzékbe, egyidejűleg törli a lakóhelye szerinti szavazók névjegyzékéből. Így a szavazás napján a választópolgár kizárólag a megjelölt külképviseleten adhatja le szavazatát.

**A külföldön tartózkodó, de magyarországi lakcímmel rendelkező választópolgárok levélben is szavazhatnak vagy csak a külképviseleteken?**

A külföldön szavazó, magyarországi lakcímmel rendelkező választópolgárok kizárólag személyesen, Magyarország külképviseletein szavazhatnak, levélben nem.

**A külképviseleti szavazás idejét az alábbi táblázat foglalja össze:**

|  |  |  |  |
| --- | --- | --- | --- |
| **földrajzi hely** | **az amerikai kontinensen** | **a közép-európai (magyar) időzónához képest -1 vagy -2 időeltolódással rendelkező nyugat-európai, illetve nyugat-afrikai országok** | **a közép-európai (magyar) időzónát használó, vagy az attól keletre fekvő országok** |
| **néhány ország (példák)** | **Amerikai Egyesült Államok, Argentína, Kanada** | **Írország, Marokkó, Nagy-Britannia, Portugália** | **Ausztrália, Ausztria, Belgium, Dél-Afrika, Kína, Németország, Románia, Svájc, Szerbia** |
| **szavazás napja** | a magyarországi szavazást megelőző nap (szombat) | a magyarországi szavazás napja (vasárnap) | a magyarországi szavazás napja (vasárnap) |
| **szavazás kezdő ideje** | helyi idő szerinti 6 óra | helyi idő szerinti 6 óra | helyi idő szerinti 6 óra |
| **szavazás záró ideje** | helyi idő szerinti 19 óra | a közép-európai (magyar) idő szerinti 19 óra | helyi idő szerinti 19 óra |

**Milyen sajátosságai vannak a külképviseleti szavazásnak?**

A külképviseleti szavazás előtt, a szavazóhelyiségben a választópolgárnak igazolnia kell személyazonosságát érvényes magyar személyazonosító igazolvánnyal, magyar útlevéllel vagy magyar vezetői engedéllyel, azonban a lakcímkártya bemutatása – a belföldi szavazással ellentétben – nem feltétele a szavazásnak. A külképviseleten történő szavazás során a szavazólapokat kötelező borítékba helyezni és a borítékot lezárni; ennek elmulasztása esetén a szavazat érvénytelen. Külképviseleten mozgóurnás szavazás nem lehetséges.

**A hajléktalanok hogyan szavazhatnak?**

Amennyiben a hajléktalan települési szintű lakcímmel rendelkezik, az adott település kijelölt szavazókörében adhatja le a szavazatát. Amennyiben a hajléktalan települési szintű lakcímmel sem rendelkezik, akkor – bármely helyi választási irodától vagy a Nemzeti Választási Irodától – kérnie kell a regisztrációját a névjegyzékbe. Ebben az esetben levélben lehet szavazni.

**Kiadják-e a pártoknak a személyes adataimat?**

A népszavazási kezdeményezés szervezője, továbbá az Országgyűlésben képviselőcsoporttal rendelkező pártok a választópolgárok megkeresése céljából térítés ellenében megkaphatják a választópolgárok nevét és lakcímét.

A választópolgárnak lehetősége van arra, hogy megtiltsa adatainak kampánycélú kiadását. Az adatkiadás megtiltása iránti kérelmet a választópolgár a magyarországi lakcíme szerinti helyi választási irodának nyújthatja be személyesen, levélben vagy <https://kerelem.valasztas.hu/vareg/MagyarCimKerelemInditasa.xhtml> .

A kérelem levélben történő benyújtásához a formanyomtatvány letölthető <http://valasztas.hu/hu/ovi/content/21-22_kerelem_uj.pdf>

Aki korábban (például a 2014-es választásokat megelőzően) már kérte az adatletiltást, annak a kérelme visszavonásig érvényes, most nem kell új kérelmet beadnia.

**A magyarországi lakcímmel nem rendelkezők (külhoni magyarok) szavazása**

**Részt vehetnek-e a külhoni (határon túli) magyarok a népszavazáson?**

Igen. Magyarország Alaptörvényének XXIII. cikke alapján minden nagykorú magyar állampolgárnak joga van ahhoz, hogy országos népszavazáson részt vegyen.

A <http://www.valasztas.hu/hu/ovi/735/735_6.html>  megnézheti, hány magyarországi lakcímmel nem rendelkező választópolgár szerepel a központi névjegyzékben.

**Kell-e újra regisztrálnia annak a külhoni magyarnak, aki a 2014-es országgyűlési választások előtt (vagy azóta) már regisztrált?**

Nem. Az a magyarországi lakcímmel nem rendelkező magyar állampolgár, aki a 2014-es országgyűlési választások előtt, vagy azóta regisztrált, továbbra is szerepel a levélben szavazók névjegyzékében, vagyis nem kell újra kérnie a regisztrációt.

**Meddig kérheti a választási regisztrációt az, aki még nem regisztrált?**

A választási regisztráció folyamatosan zajlik. Ugyanakkor a soron következő országos népszavazáson csak az a külhoni magyar állampolgár vehet részt, akinek a választási regisztrációs kérelme 2016. szeptember 17-ig eljut a Nemzeti Választási Irodába.

**Hogyan lehet kérni a választási regisztrációt?**

A kérelem benyújtható levélben vagy <https://kerelem.valasztas.hu/vareg/KulfoldiCimKerelemInditasa.xhtml> . Ugyanitt megtalálható a kitöltési útmutató. A kérelem színesben és a fekete-fehérben egyaránt kinyomtatható, szabadon fénymásolható. A kérelmet a következő címre kell eljuttatni: Nemzeti Választási Iroda, 1397 Budapest, Pf.: 547, Magyarország.

**Milyen esetben lehet kérni a választási regisztrációt?**

A választási regisztráció feltétele a magyar állampolgárság megléte.

A névjegyzékbe való felvételt akkor lehet kérni, ha a kérelmező

- magyar állampolgárságát

- magyar személyi azonosítóval (a magyar lakcímkártya hátoldalán található)

- érvényes magyar útlevéllel

- magyar honosítási okirattal vagy

- magyar állampolgársági bizonyítvánnyal igazolni tudja

**és**

* Magyarországon sem lakóhellyel, sem bejelentett tartózkodási hellyel nem rendelkezik,
* betöltötte a 17. életévét vagy betöltötte a 16. életévét és házasságot kötött, és házasságkötésének magyarországi anyakönyvezése megtörtént

és a magyar bíróság nem zárta ki a választójogból.

Ahhoz, hogy a választópolgár a soron következő országos népszavazáson szavazhasson, a regisztrációs kérelemnek legkésőbb 2016. szeptember 17-én meg kell érkeznie a Nemzeti Választási Irodába. A regisztrációt a 17. életévet betöltött magyar állampolgárok is kérhetik, a szavazáson azonban kizárólag a nagykorú választópolgárok vehetnek részt.

Az, hogy a választópolgár regisztráció útján vagy automatikusan kerül felvételre a névjegyzékbe, attól függ, hogy a magyar lakcímnyilvántartás szerint milyen lakóhellyel, illetve tartózkodási hellyel rendelkezik. E kérdésben az alábbi táblázat nyújt eligazítást:

|  |  |  |  |
| --- | --- | --- | --- |
|  | **lakóhely** | **tartózkodási hely** | **névjegyzékbe vétel módja** |
| 1. | magyarországi cím | magyarországi cím | automatikus |
| 2. | magyarországi cím | nincs | automatikus |
| 3. | külföldi cím | magyarországi cím | regisztráció |
| 4. | külföldi cím | nincs | regisztráció |
| 5. | nincs | magyarországi cím | automatikus |
| 6. | nincs | nincs | regisztráció |
| 77. | ha nem szerepel a lakcímnyilvántartásban | | regisztráció |

Például ha a választópolgárnak külföldi cím van bejegyezve lakóhelyként a nyilvántartásba (a lakcímkártyán szerepel), akkor regisztrálnia kell a választójoga gyakorlásához, akkor is, ha van magyarországi tartózkodási helye (3. sor), és akkor is, ha nincs (4. sor).

Ugyancsak regisztrálással kerülhet be a névjegyzékbe, ha a nyilvántartás szerint a választópolgárnak sem lakóhelye, sem tartózkodási helye nincs Magyarországon (6. sor), vagy ha a magyar lakcímnyilvántartásban nem szerepel (7. sor).

Nincs szükség regisztrációra, ha magyarországi lakóhellyel rendelkezik (1. és 2. sor), vagy ha nincs sem magyarországi, sem külföldi lakcím bejegyezve a lakcímnyilvántartásba, de a lakcímkártyája szerint van érvényes magyarországi tartózkodási helye (5. sor). Ezekben az esetekben automatikusan vesszük fel a névjegyzékbe, ezzel nincs teendője.

Aki a 2014-es országgyűlési választások előtt – vagy azóta – már regisztrált, annak a soron következő népszavazás előtt már nem kell kérnie regisztrációját.

**Hogyan kapja meg a regisztrált választópolgár a szavazási levélcsomagot?**

A Nemzeti Választási Iroda a magyarországi lakcímmel nem rendelkező, regisztrált magyar választópolgárnak arra a (magyarországi vagy külföldi) címre küldi meg a szavazási levélcsomagot, amelyet a választópolgár a regisztrációs kérelemben megjelölt.

A választópolgár a szavazási levélcsomag személyes átvételét is kérheti a regisztrációs kérelemben, ebben az esetben a szavazást megelőző két hétben munkanapokon, munkaidőben átveheti azt

* az országgyűlési egyéni választókerületek székhelyein,
* Magyarország kijelölt, határmenti településein vagy
* Magyarország kijelölt külképviseletein.

A szavazási levélcsomag átvételére kijelölt választási irodák címéről és nyitvatartási idejéről  tájékozódhat.

**Máshol szeretném megkapni a levélcsomagot, mint 2014-ben, mit tegyek?**

A választópolgár módosíthatja a szavazólap átvételének címét vagy bármilyen más, korábban megadott adatát. Ez a kérelem – a regisztrációs kérelemhez hasonlóan – szintén kitölthető és beadható.

**Mit tartalmaz a szavazási levélcsomag?**

·A választópolgárnak megküldött szavazási levélcsomag az alábbiakat tartalmazza:

* a levélben szavazás szavazólapját (mely bélyegzőlenyomat nélkül érvényes),
* a választópolgár azonosításához szükséges nyilatkozat nyomtatványát,
* a szavazólap elhelyezésére szolgáló borítékot (belső boríték),
* a válaszborítékot, amelynek címzése a Nemzeti Választási Iroda címét tartalmazza, és díjmentesen postára adható,
* a szavazás módjáról szóló tájékoztatást.

**Mi a levélszavazás menete?**

A levélszavazás menete a következő:

* a választópolgár a levélben szavazás szavazólapját kitölti,
* a szavazólapot beleteszi a belső borítékba,
* a belső borítékot lezárja,
* kitölti és aláírja az azonosító nyilatkozatot,
* a belső borítékot és az azonosító nyilatkozatot a válaszborítékba zárja

Érvénytelen a szavazat, ha

* ha a belső boríték vagy a válaszboríték nincs lezárva,
* az azonosító nyilatkozat nincs a válaszborítékban,
* a kis boríték nincs a válaszborítékban,
* az azonosító nyilatkozat nincs kitöltve vagy aláírva,
* az azonosító nyilatkozaton feltüntetett adatok nem egyeznek meg a nyilvántartott adatokkal,
* nincs szavazólap a kis borítékban,
* a szavazólap nincs kitöltve,
* a szavazólapon nem + vagy X jellel szavazott a választópolgár,
* a szavazólapon a választópolgár az IGEN és a NEM válaszra is szavazott.

**Hogyan juttathatja vissza a regisztrált választópolgár a szavazási levélcsomagot?**

A szavazási levélcsomag feladható postán (bérmentesítés nélkül); legkésőbb a szavazást megelőző napon (október 1., szombat) 24 óráig kell beérkeznie a Nemzeti Választási Irodához, leadható bármelyik külképviseleten a szavazást megelőző két hétben, 2016. szeptember 17. és október 1. között munkanapokon, 9-16 óra között (a beregszászi, a csíkszeredai, a kolozsvári, a szabadkai és az ungvári főkonzulátus meghosszabbított ügyfélfogadással tart nyitva) vagy a szavazás napján, október 2-án, leadható Magyarországon, bármelyik országgyűlési egyéni választókerületi választási irodában a szavazás napján (október 2., vasárnap) 6-19 óra között.